Bildo SEAN GALLUP GETTY: Inform-budo ĉe la foiro pri profesia formado kaj dungoferto por la rifuĝintoj detenitaj en Berlino komence de junio.

13/07/2017

Por kompensi la malaltiĝon de loĝantoj en Eŭropo, multaj spertuloj petas pli malfermi la pordojn al la laŭleĝa enmigrado.

Eŭropa Unio malrapide repopoliĝas laŭ la lasta enketo de Eurostat, la komunuma instituto pri statistikoj, publikigita lundon 10an de julio kaj koncerne la jaron 2016.

«Nur la enmigrado malhelpas malaltiĝon de la loĝantaro» sur la kontinento, eksplikas la hispana ĵurnalo El País precizigante, ke temas ne pri senpaperaj migrantoj. Eurostat fakte konsideras kiel «migrantojn» tiujn, kiuj havas kutiman loĝejon en lando de la Eŭropa Unio, kaj ankaŭ la personojn, kiuj akiris la statuson de rifuĝintoj post pli ol jaro.

La procento de naskiĝo kaj morteco indikas, ke malpli da naskiĝoj (5,11 milionoj da personoj) ol da forpasoj (5,13 milionoj) okazas en Eŭropo, de post la komenciĝo de la jaro 2016, kio estas ŝanĝo. Sed la novaj alvenintoj tute kompensis tiun naturan perdon de loĝantoj. Entute, EU gajnis 1,5 milionon da loĝantoj, kaj atingas 511,5 milionojn.